CELEX: 62015TN0035
Language: sl
Date: 2015-01-14 00:00:00
Title: Zadeva T-35/15: Tožba, vložena 14. januarja 2015 — Alkarim for Trade and Industry/Svet

16.3.2015   
            
            
               SL
            
            
               Uradni list Evropske unije
            
            
               C 89/39
            
         Tožba, vložena 14. januarja 2015 — Alkarim for Trade and Industry/Svet
   (Zadeva T-35/15)
   (2015/C 089/47)
   Jezik postopka: francoščina
   
      Stranki
   
   
      Tožeča stranka: Alkarim for Trade and Industry LLC (Tal Kurdi, Sirija) (zastopnika: J.-P. Buyle in L. Cloquet, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za nično razglasi Izvedbeno uredbo Sveta (EU) št. 1105/2014 z dne 20. oktobra 2014 o izvajanju Uredbe (EU) št. 36/2012 o omejevalnih ukrepih glede na razmere v Siriji v delu, v katerem se nanaša na tožečo stranko;
            
         
               —
            
            
               za ničen razglasi Izvedbeni sklep Sveta 2014/730/SZVP z dne 20. oktobra 2014 o izvajanju Sklepa 2013/255/SZVP o omejevalnih ukrepih proti Siriji v delu, v katerem se nanaša na tožečo stranko;
            
         
               —
            
            
               Svetu naloži plačilo vseh stroškov postopka, vključno s stroški, ki jih je priglasila tožeča stranka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja sedem tožbenih razlogov.
   
               1.
            
            
               Prvi tožbeni razlog se nanaša na kršitev pravice do obrambe in pravice do pravičnega postopka, ker naj tožeča stranka nikoli pred sprejetjem spornih sankcij ne bi podala izjave.
            
         
               2.
            
            
               Drugi tožbeni razlog se nanaša na očitno napačno presojo dejanskega stanja.
            
         
               3.
            
            
               Tretji tožbeni razlog se nanaša na kršitev načela sorazmernosti.
            
         
               4.
            
            
               Četrti tožbeni razlog se nanaša na nesorazmerno kršitev lastninske pravice in pravice do opravljanja poklicne dejavnosti.
            
         
               5.
            
            
               Peti tožbeni razlog se nanaša na nezakonitost izpodbijanih odločitev, ker naj pogoji iz člena 32 Sklepa 2013/255/SZVP (1) in členov 14 in 26 Uredbe št. 36/2012 (2) ne bi bili izpolnjeni, saj tožeča stranka nikoli ni zavedno in prostovoljno sodelovala pri transakcijah, s katerimi se je nameravalo izogniti evropskim ali mednarodnim sankcijam.
            
         
               6.
            
            
               Šesti tožbeni razlog se nanaša na zlorabo pooblastil, saj naj bi bilo na podlagi objektivnih indicev, ki so upoštevni in skladni, mogoče sklepati, da so bili sporni ukrepi sprejeti z natančno določenim namenom doseči cilje, ki niso tisti, na katere se sklicuje (izključitev s trga – dajanje prednosti drugim subjektom).
            
         
               7.
            
            
               Sedmi tožbeni razlog se nanaša na kršitev obveznosti obrazložitve.
            
         
      (1)  Sklep Sveta 2013/255/SZVP z dne 31. maja 2013 o omejevalnih ukrepih proti Siriji (UL L 147, str. 14).
   
      (2)  Uredba Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (UL L 16, str. 1).